Document ID: 32004R0738

Nariadenie Komisie (ES) č. 738/2004
z 21. apríla 2004,
ktorým sa dopĺňa príloha nariadenia (ES) č. 2400/96 o zápise určitých názvov do Registra chránených označení pôvodu a chránených zemepisných označení (Peras de Rincón de Soto a Brioche vendéenne)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], a najmä jeho článok 6 ods. 3 a ods. 4,
keďže:
(1) podľa článku 5 nariadenia (EHS) č. 2081/92 Španielsko zaslalo Komisii žiadosť o registráciu názvu "Peras de Rincón de Soto" ako označenia pôvodu a Francúzsko zaslalo Komisii žiadosť o registráciu názvu "Brioche vendéenne";
(2) v súlade s článkom 6 ods. 1 uvedeného nariadenia sa zistilo, že žiadosti spĺňajú všetky požiadavky v ňom stanovené a najmä, že obsahovali všetky informácie požadované v súlade s jeho článkom 4;
(3) po zverejnení názvov uvedených v prílohe tohto nariadenia v Úradnom vestníku Európskej únie [2], neobdržala Komisia žiadnu námietku v zmysle článku 7 nariadenia (EHS) č. 2081/92;
(4) názvy by následne mali byť zapísané do "Registra chránených označení pôvodu a chránených zemepisných označení" a mali by byť v rámci spoločenstva chránené ako chránené označenia pôvodu a chránené zemepisné označenia;
(5) príloha k tomuto nariadeniu dopĺňa prílohu k nariadeniu Komisie (ES) č. 2400/96 [3],
PRIJALA TOTO NARIADENIE:
Článok 1
Názvy uvedené v prílohe k tomuto nariadeniu sa týmto pridávajú do prílohy k nariadeniu (ES) č. 2400/96 a zapisujú sa podľa článku 6 ods. 3 nariadenia (EHS) č. 2081/92 do "Registra chránených označení pôvodu a chránených zemepisných označení" ako chránené označenia pôvodu (CHOP) a chránené zemepisné označenia (CHZO).
Článok 2
Toto nariadenie nadobúda účinnosť dvadsiaty deň po uverejnení v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 21. apríla 2004

Labels: 3
18
17
6